SET ปิดบวก 12 จุด รับแรงซื้อบิ๊กแคป-เก็งยกเลิกพ.ร.ก.ฉุกเฉิน
SET ปิดบวก 12 จุด อานิสงส์แรงซื้อบิ๊กแคป-เก็งยกเลิกพ.ร.ก.ฉุกเฉินและยุบศบค. แนวโน้มพรุ่งนี้ให้แนวต้าน 1,665-1,670 จุด แนวรับ 1,625-1,630 จุด
SET ปิดบวก 12 จุด อานิสงส์แรงซื้อบิ๊กแคป-เก็งยกเลิกพ.ร.ก.ฉุกเฉินและยุบศบค. แนวโน้มพรุ่งนี้ให้แนวต้าน 1,665-1,670 จุด แนวรับ 1,625-1,630 จุด
22 ก.ย. 2565

นายชัยพร น้อมพิทักษ์เจริญ กรรมการผู้จัดการ สายงานค้าหลักทรัพย์ บล.บัวหลวง กล่าวว่า ตลาดหุ้นไทยวันนี้รีบาวด์ขึ้นมา สวนทางกับตลาดหุ้นอื่นในภูมิภาคเอเชียที่ปรับตัวลง และตลาดหุ้นยุโรปที่เปิดมายังปรับตัวลงต่อ โดยที่มีแรงซื้อกลับเข้ามา ในกลุ่มหุ้นขนาดใหญ่เข้ามา โดยเฉพาะในกลุ่มแบงก์ ที่ได้รับปัจจัยหนุนจากทิศทางดอกเบี้ยขาขึ้น และยังมีแรงหนุนจากหุ้น DELTA ปรับตัวขึ้นช่วยหนุนดัชนีได้อีกด้วย
ขณะเดียวกันปัจจัยในประเทศพรุ่งนี้คาดว่าจะเป็นบวกต่อตลาดหุ้นไทยในเรื่องของการยุบศูนย์บริหารสถานการณ์โควิด-19 (ศบค.) การยกเลิกพ.ร.ก.บริหารราชการในสถานการณ์ฉุกเฉิน (พ.ร.ก.ฉุกเฉินฯ) และการปรับลดวันกักตัว ซึ่งคาดว่าจะเป็นแรงหนุนต่อการเปิดประเทศได้มากขึ้นในช่วงไตรมาสสุดท้ายของปีนี้ ทำให้เศรษฐกิจไทยมีการฟื้นตัวโดดเด่น และหนุนต่อตลาดหุ้นที่รีบาวด์กลับมาด้วยเช่นกัน
สำหรับแนวโน้มพรุ่งนี้คาดว่าแกว่งไซด์เวย์ขึ้นได้ต่อ หลังตลาดได้รับทราบปัจจัยกดดันการขึ้นอัตราดอกเบี้ยของธนาคารกลางสหรัฐฯ (เฟด) ไปแล้ว และรอติดตามการประชุมธนาคารกลางอังกฤษ (BoE) ว่าจะมีการปรับขึ้นอัตราดอกเบี้ยอย่างไร และการประชุมศบค.ในวันพรุ่งนี้ โดยให้แนวต้าน 1,665-1,670 จุด แนวรับ 1,625-1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 3,790.10 ล้านบาท ปิดที่ 173.50 บาท ลดลง 1.00 บาท
CPALL มูลค่าการซื้อขาย 3,601.63 ล้านบาท ปิดที่ 57.00 บาท ลดลง 1.00 บาท
KBANK มูลค่าการซื้อขาย 2,623.09 ล้านบาท ปิดที่ 151.00 บาท เพิ่มขึ้น 1.00 บาท
PTT มูลค่าการซื้อขาย 2,256.74 ล้านบาท ปิดที่ 37.25 บาท เพิ่มขึ้น 0.25 บาท
DELTA มูลค่าการซื้อขาย 2,211.79 ล้านบาท ปิดที่ 636.00 บาท เพิ่มขึ้น 20.00 บาท